
PLECS DE PRESCRIPCIONS TÈCNIQUES QUE HA DE REGIR EL CONTRACTE DE SUBMINISTRAMENT D’UN ESCÀNER DE TECNOLOGIA CCD DE RADIOGRAFIES DE GRAN FORMAT PEL LABORATORI DEL CENTRE DE RESTAURACIÓ DEL BÉNS MOBLES.

1.Antecedents

El CRBMC compta des de fa més de deu anys, amb  una gran instal·lació radioactiva de 2a categoria, amb un equip de RX de 320Kv de potencial constant, en la qual s’examinen tot tipus de béns culturals de naturalesa ben diversa; materials arqueològics,  tèxtils, pintures sobre tela, escultures en fusta, orfebreria, escultures en pedra,  etc.

L’equip del CRBMC és un equip de radiografia industrial en el qual s’utilitza pel·lícula radiogràfica de tipus II segons norma ASTM en rotlle. És a dir, s’utilitza un sistema de radiografia analògic amb pel·lícula que es revela en una processadora automàtica per, posteriorment, visionar les radiografies en un negatoscopi mural. No disposa, però, d’un escàner per digitalitzar les imatges radiogràfiques.
L’examen radiogràfic té un paper fonamental dins dels estudis previs al procés de conservació-restauració i és una eina indispensable de coneixement, recerca i documentació. La imatge amb RX s’ha convertit en un document únic que aporta informació valuosa sobre l’estructura i les diverses capes que componen un bé cultural, la seva composició material i el seu estat de conservació atès que  revela  aspectes que no són visibles en una observació directa de l'objecte, sense necessitat de manipular-lo ni de  prendre cap mostra.
2.Objecte del contracte

L’objecte d’aquest contracte és el subministrament i la instal·lació segons les característiques tècniques i condicions definides en aquest plec de prescripcions tècniques, d’un escàner de tecnologia CCD de radiografies de gran format amb l’objectiu de digitalitzar el fons radiogràfic del CRBMC. Aquest equip cal que incorpori un programari per a la captura de les radiografies i la seva edició i un monitor per tal de poder visionar les radiografies escanejades amb alta resolució.
3.Descripció general de l’equip necessari

Especificacions tècniques requerides:

Les especificacions tècniques bàsiques necessàries que ha de complir l’equip de l’escàner de tecnologia CCD de radiografies de gran format, el programari i el monitor que l’acompanyen,  són:

Escàner
-Sensor d’imatge: CCD  

-Escaneig de radiografies fins a unes mides de 35cmx500cm

-Mètode d'escaneig: escala de grisos en una sola passada d'escaneig

-Profunditat de bits: 8-bit, 16-bit escala de grisos

-Resolució: fins a  21µm. Ha d’incloure tota la gamma de resolucions en captura en art en -microns (µm).

-Rang dinàmic fins a 4,5 OD

-Area d’escaneig: fins a una amplada màxima de 355mm x 5080mm

-Connectivitat. USB

-Que compti amb una safata alimentadora de radiografies individuals.

-Conforme Agencia Certificadora: CE i EN

-Conforme a ISO 14096 (Classe DS5.5)

-Que inclogui controlador i software de configuració d'escaneig

-Que inclogui cables 

-Manual d’usuari 

Programari:
-Software integrat amb la captura del fabricant de l’escàner amb visualitzador complet i base de dades.  

-Mòduls especials per a la visualització del tractament i diagnòstic de radiografies d’art.
-Escaneig de radiografies fins a unes mides de 5m de llarg

-Calibració i captura primària en les resolucions més usades expressades en microns 

-Visualitzador i operador complet d'imatges en 8 bits i 16 bits.

-Suport complet TIFF/DICONDE DCM/JPG/ en 8 i 16 bits

-Mòdul de consulta SQL

-Visualitzador complet de radiografies

-Mòduls especials NDT per a la inspecció de les radiografies: mesures, filtres, informes PDF

-Manual d’usuari 

Monitor:

-Panoràmic de 61cm (27'') i USD 4K

-Relació de contrast: a partir de 1000:1

-Amb panel IPS anti reflexant

-Resolución de pantalla / Admisión color  3840 x  2160 pixels / 16.7 millones de colores 

-Panel IPS Anti-reflejo, 3H Hard Coating

4. Relacions amb l’empresa adjudicatària

L’empresa adjudicatària nomenarà una persona responsable de l’execució del contracte. Li correspondrà, sempre amb la supervisió i control dels responsables del CRBMC, el subministrament i la instal·lació de l’escàner de tecnologia CCD de radiografies de gran format, el programari  i el monitor així com proporcionar la formació corresponent.
L’empresa adjudicatària, en la seva condició d’empresari, serà l’únic responsable davant del personal adscrit al contracte del compliment de la legislació que regula les relacions laborals, Seguretat Social, seguretat i salut en el treball i també el conveni col·lectiu que correspongui.

5. Obligacions de l’empresa adjudicatària

-Subministrar al CRBMC  un escàner de tecnologia CCD  de radiografies de gran format , el programari  i el monitor,  amb les especificacions contingudes a l’apartat 5 del present plec. 

-El trasllat de l’equip a les dependència del CRBMC és a càrrec de l’empresa adjudicatària.

- Subministrament de dossier tècnic de funcionament i manteniment.

- Instal·lar a la seu del CRBMC l’ escàner de tecnologia CCD  de radiografies de gran format i , el programari i el monitor  i posada en marxa.

- Formació d’un dia als tècnics del CRBMC que hauran d’utilitzar l’escàner.
- Garantia d’un any del bon funcionament de l’equip i una bona qualitat dels materials utilitzats a partir de la data d’entrega. 

L’equip d’escàner de tecnologia CCD  de radiografies , el programari i el monitor, així com  tot el material necessari per la instal·lació,  van a càrrec de l’empresa adjudicatària i, un cop subministrats i instal·lats, seran propietat de  l’Agència Catalana del Patrimoni Cultural (ACdPC).

6. Obligacions de l’ACPC

- Posar a disposició de l’adjudicatari informació de l’espai on s’ha d’instal·lar l’equip d’escàner de tecnologia CCD  de radiografies de gran format , el programari i el monitor.

- Validar  la instal·lació de l’equip subministrat. 

- Pagar el preu del contracte en els termes fixats en els plecs administratius
CENTRE DE RESTAURACIÓ DE BÉNS MOBLES DE CATALUNYA. 
C/ Arnau Cadell, 30. 08197 Valldoreix. Tel. 93 590 29 70. A/web: www.centrederestauracio.gencat.cat

